Staind

Staind ir amerikāņu rokgrupa no Springfīldas pilsētas, Masačūsetsas štatā, kas izveidota 1995. gadā. Sākotnējā sastāvā veido vadošais vokālists un ritma ģitārists Ārons Lūiss, vadošais ģitārists Maiks Mušoks, basģitārists un bekvokālists Džonijs Eiprils un bundzinieks Džons Visockis. Grupa Staind ir ierakstījusi un izdevusi astoņus studijas albumus: Tormented (1996), Disfunction (1999), Break the Cycle (2001), 14 Shades of Grey (2003), Chapter V (2005), The Illusion of Progress (2008), Staind (2011) un Confessions of the Fallen (2023).

Līdz šim visā pasaulē ir pārdoti vairāk nekā 15 miljoni grupas mūzikas albumu. Daudzi grupas singli ieņēmuši augstu vietu Amerikas un citu valstu mūzikas topos, tostarp dziesmas "It's Been Awhile", "Fade", "Price to Play", "So Far Away" un "Right Here".

 Grupas mūzikas stils, ietekme un dziesmu teksti 
Grupas mūzika ir radīta tādos žanros kā alternatīvais metāls, Ņūmetāls, Postgrandžs, hārdroks.

Visi grupas dalībnieki par iedvesmas avotu minējuši grupas Pantera, Van Halen, Kiss, Led Zeppelin, Whitesnake, The Beatles, Alice in Chains, Black Sabbath, Pearl Jam, Nirvana, Stone Temple Pilots, Helmet, Korn, Crosby, Stills, Nash & Young un James Taylor.

Dziesmu tekstos grupa skar tādas tēmas kā: depresija, narkomānija, nodevība, nāve, attiecības. Dziesmā "Zoe Jane" no albuma 14 Shades of Grey solists Ārons Lūiss atklāj savas sajūtas par meitas piedzimšanu un kļūšanu par tēvu, savukārt "The Corner" no albuma The Illusion of Progress vokālists pārdomā savu audzināšanu. Tāpat ceturtā albuma dziesma “Layne” bija veltīta amerikāņu rokgrupas Alice in Chains līderim Leinam Steilijam, kurs 2002. gadā nomira no narkotiku pārdozēšanas. Dziesma apraksta šīs grupas ietekmi uz Staind mūziku, īpaši uz pašu Āronu Lūisu.

 Diskogrāfija 
Studijas albumi
 Tormented (1996)
 Dysfunction (1999)
 Break the Cycle (2001)
 14 Shades of Grey (2003)
 Chapter V (2005)
 The Illusion of Progress (2008)
 Staind (2011)
 Confessions of the Fallen (2023)

 Mūzikas video 
+ Mūzikas videoklipu saraksts, izdošanas gads un režisors Nosaukums Gads RežisorsAlbums "Just Go" 1998 Freds DērstsDysfunction "Mudshovel" 1999 Gregorijs Darks "Home" Freds Dērsts "It's Been Awhile" 2001Break The Cycle "Fade" Markuss Rebojs "Outside" Naidžels Diks "For You" "Epiphany" 2002 Freds Dērsts "Price to Play" 2003 Brāļi Strauses14 Shades Of Grey "So Far Away" Naidžels Diks "Right Here" 2005 Neitans KokssChapter V "Falling" Maiks Slots "Everything Changes" 2006 "Believe" 2008 Kristofers SimssThe Illusion Of Progress "All I Want" "The Way I Am" "Not Again" 2011 P. R. Brauns Staind "Eyes Wide Open" 2012  "Lowest In Me" 2023 Dīdžejs Breiners Confessions of the Fallen "Here and Now" Breds Golovins

 Atsauces 

 Ārējās saites 
 https://www.allmusic.com/artist/staind-mn0000178799
 https://www.discogs.com/artist/260747-Staind


Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:2020. gadu mūzikas grupas
Kategorija:ASV rokgrupas
Kategorija:ASV alternatīvā metāla grupas